CELEX: 62008CN0342
Language: lt
Date: 2008-07-24 00:00:00
Title: Byla C-342/08 2008 m. liepos 24 d. pareikštas ieškinys byloje Europos Bendrijų Komisija prieš Belgijos Karalystę

8.11.2008   
            
            
               LT
            
            
               Europos Sąjungos oficialusis leidinys
            
            
               C 285/17
            
         2008 m. liepos 24 d. pareikštas ieškinys byloje Europos Bendrijų Komisija prieš Belgijos Karalystę
   
   (Byla C-342/08)
   (2008/C 285/29)
   Proceso kalba: prancūzų
   Šalys
   
      Ieškovė: Europos Bendrijų Komisija, atstovaujama G. Rozet ir A. Sipos
   
      Atsakovė: Belgijos Karalystė
   Ieškovės reikalavimai
   
               —
            
            
               Pripažinti, kad neužtikrinusi išorės avarinio plano parengimo visiems 1996 m. gruodžio 9 d. Tarybos direktyvos 96/82/EB dėl didelių, su pavojingomis medžiagomis susijusių avarijų pavojaus kontrolės (1), pakeistos 2003 m. gruodžio 16 d. Europos Parlamento ir Tarybos direktyva 2003/105/EB (2), 9 straipsnyje numatytiems objektams, Belgijos Karalystė neįvykdė įsipareigojimų pagal šios direktyvos 11 straipsnio 1 dalies c punktą.
            
         
               —
            
            
               Priteisti iš Belgijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Komisija tvirtina, kad išorinių avarinių planų dėl priemonių už Direktyvos 96/82/EB 9 straipsnyje nurodytų objektų ribų parengimas yra esminis direktyvos reikalavimas. Belgijos Karalystė pažeidė įsipareigojimus pagal direktyvą, nes neparengė tokių planų 59 jos teritorijoje esantiems objektams, nors, remiantis direktyvos tekstu, šie planai turėjo būti parengti ne vėliau kaip per trejus metus nuo direktyvos perkėlimo termino pabaigos, t. y. nuo 2002 m. vasario 3 dienos.
   
      (1)  OL 1997, L 10, p. 13 (Specialusis leidimas lietuvių kalba skyrius 05 tomas 02 p. 410).
   
      (2)  2003 m. gruodžio 16 d. Europos Parlamento ir Tarybos direktyva 2003/105/EB, iš dalies keičianti Tarybos direktyvą 96/82/EB dėl didelių, su pavojingomis medžiagomis susijusių avarijų pavojaus kontrolės (OL L 345, p. 97 (Specialusis leidimas lietuvių kalba skyrius 05 tomas 04 p. 398)).